_:n2b6272c34fda4fe9b21885c5b80e04f2xb0
<http://schema.org/articleBody>
"<strong>23.38 val.</strong> Kelmės rajone, Šaukėnų seniūnijoje, Spaudžių kaime, gyvenamojo namo rūsyje degė įrengtas kambarys. Iš namo iki atvykstant ugniagesiams šeimininkas išvedė du žmones. Gaisro metu jie nenukentėjo. Gaisro metu sudegė kambaryje buvę baldai ir namų apyvokos daiktai. Name dūmų detektoriaus nesimatė.\r\n\r\n<strong>Tos pačios dienos rytą, 8.30 val.</strong>, Rokiškyje, Laisvės gatvėje, liepsnojo medinio trijų butų gyvenamojo namo palėpė. Gaisro metu išdegė palėpė, sudegė stogo konstrukcijos, termiškai buvo paveikta skardinė stogo danga, sudegė dalis perdangos. Name autonominio dūmų detektoriaus nerasta.\r\n\r\n<strong>Šeštadienį, 13.44 val.</strong>, Vilniuje, S. Fino gatvėje, apleistame mūriniame sandėliuke nuo kaitlentės užsidegė šalia buvę daiktai. Viduje buvęs asmuo nesmarkiai apsinuodijo degimo produktais. Jį greitosios pagalbos medikai apžiūrėjo įvykio vietoje. Gaisro metu apdegė daiktai.\r\n\r\n<strong>Apie 11 val.</strong> Kauno rajone, Domeikavos seniūnijoje, Voškonių kaime, degė 3 automobiliai. Gaisro metu sudegė automobilis „Volkswagen Caravelle“, apdegė „Mercedes Benz SEL 420“ ir  „Mercedes Benz S-300“. Įvykis tiriamas.\r\n\r\n<strong>18.44 val.</strong> Vilniaus rajone, Mickūnų seniūnijoje, Galgių kaime, atvira liepsna degė rąstinis vieno aukšto apleistas namas. Atvykus ugniagesiams, pastato stogas jau buvo įgriuvęs. Gaisro metu sudegė namo stogas, išdegė vidus.\r\n\r\n<strong>19.09 val.</strong> Vilkaviškio rajone, Šeimenos seniūnijoje, Maldėnų kaime, medinio ūkinio pastato viduje degė šienas. Gaisro metu sudegė apie 1 t šieno. Pasitelkus vietinių ūkininkų techniką perkrautos ir vandeniu perlietos dar 25 t šieno.\r\n\r\n<strong>19.44 val.</strong> Lazdijų rajone, Seiliūnų kaime, liepsnojo negyvenamas medinis namas. Atvykus ugniagesiams, pusė skardinio stogo jau buvo sukritę. Gaisro metu namas sudegė. Ugniagesiai išsaugojo 2 ūkinius pastatus.\r\n\r\n<strong>Sekmadienį,</strong> iškart po vidurnakčio, Kauno rajone, Samylų seniūnijoje, Šlienavos kaime, degė apleistas mūrinis namas. Gaisro metu sudegė jo stogas, apdegė vidus.\r\n\r\n<strong>Tą pačią naktį, 1.44 val.</strong>, Panevėžyje, Klaipėdos gatvėje, daugiabučio bute degė ant palangės sudėti drabužiai. Gaisro metu apdegė plastikinė palangė, išsilydė lango rėmas, skilo stiklas, aprūko kambario sienos ir lubos. Dūmų detektoriaus bute nebuvo.\r\n\r\n<strong>3.36 val.</strong> Alytaus rajone, Radžiūnų kaime, atvirojoje teritorijoje degė 2 lengvieji automobiliai. Gaisro metu sudegė automobiliai „Audi Q5“ ir „Audi A4“, apdegė ir šalia stovėję automobiliai „Volvo“, „BMW“ ir „Volkswagen Passat“. Įvykis tiriamas.\r\n\r\n<strong>Apie 17 val.</strong> Panevėžyje, Vilniaus gatvėje, degė gyvenamojo namo stogas. Gaisro metu apdegė stogo konstrukcijos, buvo nuardyta 40 kv. m stogo dangos. Dūmų detektoriaus name nebuvo.\r\n\r\n<strong>Šeštadienį, 21.19 val.</strong>, buvo gautas pranešimas, kad Rokiškio rajone, Obelių seniūnijoje, Apeikiškio kaime, Apeikiškio ežere nuskendo vyras. Skenduolis buvo rastas už 30 m nuo kranto. Kitas vyras išplaukė į krantą pats, medikai jį išvežė į gydymo įstaigą. Abu vyrai iškrito iš valties."
<https://manoalytus.lt/aktualijos/savaitgali-liepsnojo-gyvenamieji-namai-ir-automobiliai-ezere-nuskendo-vyras/>